Capung memedi

Capung memedi utawi capung jaum inggih punika sarwa gumantat gumintit saking subordo Zygoptera ring ordo Odonata. Rupa ipun mersib sekadi capung, sané dados subordo odonatan liyanan, Anisoptera, sakéwanten langkung alit miwah ngelah awak beragan, santukan punika wénten sané ngadanin capung jaum sekadi rupa awakné. Sekadi punika taler kenapi kaadanin memedi, santukan beburon puniki ketah magenah ring betbetanné utawi ring alasé, sané kauningin dados genah para memedi. Makéhan spésiés ngalipet kampid ring awakné rikala merérén, nénten ja sekadi capung sané ngebatang kampidné. Satunggil sekaa purba, capung memedi sampun wénten sakirangné saking Permian Sor kakawitin sawatara 299 yuta warsa sané lintang, miwah prasida kacunduk ring sawilang banua tiosan Antartika.

 Pustaka